CELEX: C2007/247/15
Language: lv
Date: 2007-10-20 00:00:00
Title: Lieta C-357/07: Lūgums sniegt prejudiciālu nolēmumu — Izteikts ar Court of Justice ( England & Wales ), Queen's Bench Division ( Administrative Court ) (Apvienotā Karaliste) 2007. gada 31. jūlija rīkojumu — Queen pēc TNT Post Uk Ltd pieteikuma/ Commissioners of Her Majest's Revenue & Customs and Royal Mailj Group Ltd

20.10.2007   
            
            
               LV
            
            
               Eiropas Savienības Oficiālais Vēstnesis
            
            
               C 247/12
            
         Lūgums sniegt prejudiciālu nolēmumu — Izteikts ar Court of Justice (England & Wales), Queen's Bench Division (Administrative Court) (Apvienotā Karaliste) 2007. gada 31. jūlija rīkojumu — Queen pēc TNT Post Uk Ltd pieteikuma/Commissioners of Her Majest's Revenue & Customs and Royal Mailj Group Ltd
   
   (Lieta C-357/07)
   (2007/C 247/15)
   Tiesvedības valoda — angļu
   Iesniedzējtiesa
   
      High Court of Justice (England & Wales), Queen's Bench Division (Administrative Court)
   Lietas dalībnieki pamata procesā
   
      Prasītāja: TNT Post Uk Ltd
   
   
      Atbildētāji: Commissioners of Her Majest's Revenue & Customs
   
   Ieinteresētā persona: Royal Mail Group Limited
   Prejudiciālie jautājumi
   
               1.
            
            
               
                           a)
                        
                        
                           Kā ir jāinterpretē Sestās PVN Direktīvas (1) 13. panta A daļas 1. punkta a) apakšpunktā (tagad — Direktīvas 2006/112 (2) 132. panta 1. panta a) apakšpunkts) minētais jēdziens “valsts pasta dienesti”?
                        
                     
                           b)
                        
                        
                           Vai šī jēdziena interpretāciju ietekmē fakts, ka pasta pakalpojumi dalībvalstī ir liberalizēti un nepastāv rezervētie pakalpojumi Padomes Direktīvas 97/67/EK (3) (ar grozījumiem) izpratnē, un ka ir izraudzīts viens vispārējo pakalpojumu sniedzējs, par kuru saskaņā ar Direktīvu Komisijai ir paziņots (kā piemērām Royal Mail Apvienotajā Karalistē)?
                        
                     
                           c)
                        
                        
                           Ņemot vērā šīs lietas apstākļus (kas norādīti iepriekš, b) apakšpunktā), vai šis jēdziens ietver:
                           
                                       (i)
                                    
                                    
                                       tikai vienīgo izraudzīto vispārējo pakalpojumu sniedzēju (kā, piemēram, Royal Mail Apvienotajā Karalistē) vai
                                    
                                 
                                       (ii)
                                    
                                    
                                       arī privāto pasta operatoru (kā, piemēram, TNT Post)?
                                    
                                 
                     
         
               2.
            
            
               Ņemot vērā šīs lietas apstākļus, vai Sestās PVN Direktīvas 13. panta A daļas 1. punkta a) apakšpunkts (tagad — Direktīvas 2006/112/EK 132. panta 1. punkta a) apakšpunkts) ir jāinterpretē tādējādi, ka tas uzliek par pienākumu vai dot tiesības dalībvalstij piešķirt atbrīvojumu visiem “valsts pasta dienesta” sniegtajiem pasta pakalpojumiem?
            
         
               3.
            
            
               Ja dalībvalstij ir pienākums vai tiesības piešķirt atbrīvojumu dažiem, bet ne visiem “valsts pasta dienestu” sniegtajiem pakalpojumiem, kādi ir kritēriji, saskaņā ar kuriem šie pakalpojumi ir jāidentificē?
            
         
      (1)  Padomes 1977. gada 17. maija Sestās Direktīva 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.).
   
      (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 1. lpp.).
   
      (3)  Eiropas Parlamenta un Padomes 1997. gada 15. decembra Direktīva 97/67/EK par kopīgiem noteikumiem Kopienas pasta pakalpojumu iekšējā tirgus attīstībai un pakalpojumu kvalitātes uzlabošanai (OV L 15, 14. lpp.).